А за акном — чароўны сад, магчыма, той самы, які пабачыла праз маленечкія дзверцы адна дзяўчынка з ангельскай казкі. Пры масіўным стале на барным зэдлі сядзіць Дзюймовачка. Яна адзетая ў святочную сукенку, бадай, надта пекную, каб сядзець у ёй за кухонным сталом. Аднак рукавы ёй закароткія, а карункавы каўнерык зацёрся і пабляк. Магчыма, гэта адзіная сукенка, з якой Дзюймовачка яшчэ не зусім вырасла.